  Майя Бывальцева «Тангыра» фолк-рок фестивалез радъясьёс пыриськисьёслэсь нырысь-валысь лыдметсэс шараязы. 4-тӥ куарусёнэ Ижкарын улӥсьёсты но куноосты тямыс коллективъёс но нимаз кырӟась шумпоттозы. Со сярысь Удмуртиысь Калыкъёслэн эшъяськон юртсылэн пресс-службаез ивортӥз. Куд-огеныз коллективъёсын Ижын улӥсьёс кылем арын тодматскыны быгатӥзы ни. Соос пӧлын «У ЕН» пор этно-панк ансамбль, Чебоксарыысь фольклор но туала чуваш крезьгурез рок амалэн шудӥсь «ЯлАр» группа. Озьы ик фестивале Москваысь «карт аяк» бигер фолк-рок коллектив лыктоз. Соос Габдулла Тукайлэн, Муса Джалильлэн но мукет тодмо бигер кылбурчиослэн ужъёссыя кырӟанъёсты быдэсто. Сцена вылэ Дэри ёросысь «GARUDA» группа но потоз. Фолк-метал ӧрын ужась коллективез Удмуртиын улӥсьёс кемалась яратӥзы ни. Башкир кылын кырӟанъёссэс быдэстоз Уфаысь Филюс Беркет. Комиысь «Севериада» фолк группа. Фестивальлэн валтӥсь артистъёсыз – Санкт-Петербургысь «Тролль гнёт ель» но Удмуртиысь «Silent Woo Goore» группаос Крезьгурасьёслэн лыдметсы будыны быгатэ на. Ватсалом, туэ фестиваль куинетӥзэ радъяське ни. Концерт сяна, куноосты этно-маркет но йӧскалык кино возьмало. Тодэ вайытом, Удмуртиысь фолк-крезьгур ӧрын ужасьёс огъяросси вожвылъяськонэ пыриськыны быгато. Тегъёс: Ижкар Удмуртия фестиваль йӧслыкъёс крезьгур  